Document ID: 31998R1141

KOMMISSIONENS FORORDNING (EF) Nr. 1141/98 af 2. juni 1998 om ændring af forordning (EF) nr. 1464/95 om særlige gennemførelsesbestemmelser for ordningen med import- og eksportlicenser for sukkersektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), særlig artikel 13, stk. 2, litra b), og
ud fra følgende betragtninger:
Ved Kommissionens forordning (EF) nr. 495/97 (3) blev ordlyden af artikel 2a i Kommissionens forordning (EØF) nr. 3665/87 (4), senest ændret ved forordning (EF) nr. 604/98 (5), ændret, idet der blev indført en undtagelsesbestemmelse til de generelle bestemmelser, således at en eksportlicens med forudfastsættelse af restitutionen også gælder for udførslen af et andet produkt med en tolvcifret produktkode end det produkt, der er anført i rubrik 16 i licensen, hvis dette andet produkt tilhører samme produktgruppe; for at den nye ordlyd af artikel 2a i forordning 3665/87 kan anvendes på produkter henhørende under den fælles markedsordning for sukker, er det nødvendigt at fastsætte sammensætningen af disse produktgrupper;
med henblik på kontrollen af samhandlen med tredjelande bør sikkerheden for licenser udvides til også at omfatte inulinsirup henhørende under KN-kode 1702 90 80;
artikel 2 og 8 i Kommissionens forordning (EF) nr. 1464/95 (6), ændret ved forordning (EF) nr. 2136/95 (7), bør derfor ændres;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
I forordning (EF) nr. 1464/95 foretages følgende ændringer:
1) i artikel 2:
a) bliver den nuværende tekst stk. 1
b) indsættes følgende som stk. 2:
»2. Med henblik på anvendelsen af artikel 2a, stk. 2, i forordning (EØF) nr. 3665/87 samles de i artikel 1, i forordning (EØF) nr. 1785/81 nævnte produkter i følgende produktgrupper:
- de i litra a) nævnte produkter udgør én produktgruppe
- de i litra d) nævnte produkter udgør én produktgruppe
- de i litra f) og g) nævnte produkter udgør én produktgruppe«.
2) I artikel 8, stk. 1, litra c), sidste led, tilføjes følgende:
»og 0,60 ECU for inulinsirup henhørende under KN-kode 1702 90 80«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Artikel 1, nr. 1) gælder dog for de sager, der ikke er afsluttet på dagen for offentliggørelsen.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. juni 1998.

Labels: 3
17